《嘉定二年秋重游洞霄》
宋代·胡衍

余杭泉石欠幽探，净拂衣尘入翠岚。
九锁山门云上下，一峰天翠殿西南。
元封旧事无人记，德寿仙游有客谈。
痛饮丹泉卧玄石，松风满耳梦初酣。

作者简介：胡衍，号云峰，其先庐陵（今江西吉安）人。生于后梁。宋初，行医至博罗（今属广东），遂家其地。师白玉蟾。事见《罗浮山志会编》卷五。今录诗二首。